NaiveNeuron/SloPal huggingface dataset:
J. Senko, poslanec: (2008-02-15):
Ale nie o tom som chcel hovoriť, pretože jedno nešťastie jej bolo, že včera bolo štrnásteho a nedostala Svarovského kryštáliky ako niektoré panie poslankyne z SDKÚ. A dokonca to dostali na celej jednej strane aj v médiách a pozitívne ich tam opisovali, že čo jednoducho tu robia. Prečo takto hovorím? Pretože celý ten exkurz, pani poslankyňa, ktorý ste urobili do tohto zákona, bol veľmi zlý a neoplatí sa ani na to reagovať. Reagujem iba na to a chcem vás upozorniť, že moje šediny som si vypestoval rokmi života a nie je to prelivová farba a som rád, že sa vám páčia. Ďakujem.
Blanár, Juraj, podpredseda NR SR (2022-06-21):
Pán poslanec Gyimesi, môžete reagovať na faktické poznámky.
Jurčík, Ľudovít, poslanec NR SR (2010-10-19):
Pán predsedajúci, prosím, dajte hlasovať o tom, že Národná rada Slovenskej republiky v súlade s rozhodnutím predsedu Národnej rady Slovenskej republiky prideľuje predložený návrh zákona na prerokovanie výborom: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie a rozpočet, Výboru Národnej rady Slovenskej republiky pre hospodárstvo, výstavbu a dopravu. A ďalej, aby za gestorský výbor určila hlasovaním Výbor Národnej rady Slovenskej republiky pre hospodárstvo, výstavbu a dopravu, a že určené výbory návrh zákona prerokujú v druhom čítaní vo výboroch do 24. novembra 2010 a v gestorskom výbore do 26. novembra 2010. Ďakujem.
Hort, Milan, podpredseda NR SR (2011-07-08):
Ďakujem pekne. Pani spravodajkyňa? Nie. Takže prerušujem rokovanie o tomto bode programu. A pristúpime k druhému čítaniu o vládnom návrhu zákona, ktorým sa mení a dopĺňa zákon č. 514/2008 Z. z. o nakladaní s odpadom z ťažobného priemyslu a o zmene a doplnení niektorých zákonov . Máte ho ako tlač 329 a spoločná správa výborov má tlač 329a. Opäť prosím ministra životného prostredia Józsefa Nagya, aby aj tento zákon uviedol. Nech sa páči.
Blanár, Juraj, podpredseda NR SR (2022-12-07):
Pán poslanec Susko s faktickou poznámkou.
Grendel, Gábor, podpredseda NR SR (2021-10-26):
Ďakujem pekne. Čiže vyhlasujem dvojminútovú prestávku (zaznievanie gongu), po ktorej pristúpime k hlasovaniu k prerokovaným bodom (zaznievanie gongu). (Prestávka.)
Ďuriš Nicholsonová, Lucia, podpredsedníčka NR SR (2019-06-20):
Ďakujem pekne, pán spravodajca. Otváram rozpravu, opäť nedostala som žiadnu písomnú prihlášku, máte možnosť prihlásiť sa ústne. Končím možnosť prihlásiť sa do rozpravy, neprihlásil sa nikto, vyhlasujem rozpravu za skončenú a prerušujem rokovanie o tomto bode programu. (Reakcia spravodajcu.) Nech sa páči.
Vážny, Ľubomír, podpredseda vlády SR pre investície (2014-09-18):
Ďakujem. Vážená pani podpredsedníčka Národnej rady Slovenskej republiky, vážené pani poslankyne, páni poslanci, dovoľte mi, aby som z poverenia predsedu vlády v znení príslušných ustanovení rokovacieho poriadku Národnej rady Slovenskej republiky ospravedlnil z dnešných interpelácií neprítomných členov vlády a oznámil ministrov poverených zastupovaním. Neprítomní sú minister pôdohospodárstva a rozvoja vidieka Ľubomír Jahnátek, minister spravodlivosti Tomáš Borec a podpredseda vlády a minister financií Peter Kažimír. Zastupujem ich ja podpredseda vlády Slovenskej republiky pre investície. Neprítomní sú minister kultúry Marek Maďarič a podpredseda vlády a minister vnútra Robert Kaliňák, zastupuje ich podpredseda vlády a minister zahraničných vecí a európskych záležitostí Miroslav Lajčák. Neprítomní sú minister obrany Martin Glváč, minister hospodárstva Pavol Pavlis, zastupuje ich minister školstva, vedy, výskumu a športu Peter Pellegrini, taktiež ministra životného prostredia Petra Žigu zastupuje minister školstva, vedy, výskumu a športu pán Peter Pellegrini. Tiež sú neprítomní minister práce, sociálnych vecí a rodiny Ján Richter a minister dopravy, výstavby a regionálneho rozvoja Ján Počiatek a zastupuje ich pani ministerka zdravotníctva pani Zuzana Zvolenská. Pani podpredsedníčka, ďakujem.
Osuský, Peter, poslanec NR SR (2017-06-14):
Ďakujem pekne. No, ja nie som celkom ten, ktorý by si prečítal jedno vyhlásenie a potom išiel na barikády. Cítim sa ako minimálne niekto, kto stál v pozadí vzniku Ústavu pamäti národa a staral som sa oňho. Ako prorektor univerzity som sa podieľal na zorganizovaní výstavy, ktorú robil ÚPN s tzv. Gauckovým inštitútom v Nemecku pod názvom Feind ist wer anders denkt – Nepriateľ je ten, ktorý rozmýšľa inak. Sledoval som a zúčastňoval som sa podujatí Ústavu pamäti národa. Kupoval som si jeho časopis i jeho produkciu knižnú. A viem teda, aké je postavenie, akú úctu požíva, ako je akceptovaný podobnými inštitúciami, počínajúc Gauckovým inštitútom cez český inštitút, poľský a ďalšie. I na tomto sa podieľa Ondrej Krajňák. A pokiaľ ide o štek, ktorý tu teraz zaznel, že Titusa Zemana prenasledovali čechoslovakisti, no, zrejme teda čechoslovakisti zamaskovaní za ústredný výbor komunistickej strany, robotnícku triedu a jej železnú päsť ŠtB. Ešte sa nakoniec dozviem, že aj farára Toufara, ktorého umučili v Čechách, umučili preto, lebo chcel nezávislé Slovensko. Zobuďme sa, historici!
Pellegrini, Peter, podpredseda NR SR (2020-07-15):
Ďakujem pekne. Na vaše vystúpenie 8 poslancov s faktickými poznámkami. Posledný je pán poslanec Krajčír. Ako prvý, pán poslanec Ďurica, nech sa páči.
Blaha, Ľuboš, poslanec NR SR (2020-04-22):
Pán Grendel, s týmto číslom by ste sa mohli prihlásiť do Hviezdoslavovho Kubína, to bol nádherný recitál, ale bez akejkoľvek myšlienky. Ak vynechám prvú minútu, tam ste verejne pucovali pani Cigánikovú. Vy ste jej tak naložili. Vy ste tu hovorili o tom, že aký vážny je signál vysloviť nedôveru vláde, a všetci vieme, že pani Cigániková ide nepodporiť programové vyhlásenie vlády. Vy ste ju tu verejne pucovali. Čo si ju nezoberiete niekam vedľa? Čo nás s týmto unavujete? My všetci vieme, že máte medzi sebou – SaS a OĽANO – obrovské problémy, že už po štyroch týždňoch sa rozpadáte. Naposledy to Riško Sulík vydržal jeden a pol roka. Teraz už po štyroch týždňoch má poslankyňu, ktorá nechce podporiť programové vyhlásenie vlády. K tomuto sa vyjadrite, pán Grendel! A viete, keď hovoríte o tom, ako dôverujete všetkým naokolo a všetkých milujete a tak ďalej, tak si pozrite zase svoje sľuby. Sľuby vášho šéfa Matoviča, ktoré dával ľuďom v predvolebnej kampani. Ja si veľmi dobre spomínam na to jeho videjko na Cypre, kde išiel, myslím, s pánom Hegerom a ešte s jedným, tam robili takú šou, že ako zničia Pentu, aby nemohla vyciciavať zdravotníctvo. A teraz sa pozrite na programové vyhlásenie vlády. Slovko o finančných skupinách tam nie je. Slovko o Pente tam nie je. Nijakým spôsobom neriešite tento problém v zdravotníctve. Vy tam dávate len všeobecné frázy. Vy chcete tú Pentu umlátiť frázami? Veď toto je absurdné. To isté, keď sa pozrieme na to, ako ste zapaľovali sviečky pred Úradom vlády za každú odvrátiteľnú smrť. A dneska sa pozrime, čo robí pán Matovič. Keď ho DSS-ky žiadajú, aby dal testy, aby zachraňovali životy, tak nie, on ich ignoruje. A potom zomrie päť nevinných ľudí. To je, to má na svedomí pán Matovič. On hovoril, že my sme vrahovia. Je aj pán Matovič vrah? Pán Grendel, toto si zodpovedzte! Ďakujem.
Danko, Andrej, predseda NR SR (2019-10-28):
Dve faktické. Poslanec Dostál, Kéry. Uzatváram možnosť prihlásenia, teda tri faktické. Uzatváram možnosť prihlásenia. Poslanec Dostál.
Šimečka Michal, podpredseda NR SR (2024-06-19):
Ďakujem veľmi pekne.
Hrnčiar, Andrej, podpredseda NR SR (2019-09-25):
Kolegovia, vždy nechávam dokončiť vetu. Nikdy som neprerušil presne. Dobre? Takže ma neupozorňujte, prosím vás. Osem faktických poznámok. Nech sa páči, pán poslanec Vašečka.
Grendel Gábor, podpredseda NRSR (2022-06-23):
Poprosím vás, kolegovia, aby ste sa utíšili, slovo má pán poslanec Suja.
Jurinová, Erika, podpredsedníčka NR SR (2015-12-01):
S reakciou pán poslanec Brocka.
Blanár, Juraj, podpredseda NR SR (2021-03-19):
Vážení kolegovia z koalície, čiže odpoveďou na hlbokú vládnu krízu, na chaos, ktorý tu vytvorila vaša vláda, je, lebo SMER, lebo Fico. Vy sa nehanbíte? Ak tu máte nejaký problém, ja nebudem reagovať na pána Pročka, pretože to ani nestojí za to. Ak má nejaký problém s hocikým, hocikedy mu dáme číslo na NAKU a na vyšetrovateľov, nech podá trestné oznámenie. Ale oni to neurobia, pretože im stačí, aby to marketingovo zneužívali a využívali nejaké skratky, ktoré sa v médiách objavia. Ale takto sa môže aj o vás objaviť a objavuje sa, čo vy ste vytvorili, napríklad váš zázračný právnik Miškovič. Alebo ďalší pán, ktorý získal projekty na ministerstve životného prostredia, bol poradcom pána ministra a mohol by som pokračovať ďalej. Firma, ktorá obstarávala alebo dodávala antigénové testy, ktoré ste dnes museli objednať v objeme 35 miliónov a doteraz ste nevysvetlili pre ľudí prečo. A pritom mali by byť tie testy určené na samotestovanie, ale v samotných príbalových balíkoch to vôbec nie je napísané. Ale vaša odpoveď na riešenie súčasnej situácie je, lebo SMER, lebo Fico. Dokedy to, prosím vás, chcete tu opakovať tým ľuďom? Ste tu dvanásť mesiacov. Vy máte zodpovednosť za súčasný stav, v ktorom sa nachádza Slovenská republika. Tak, poprosím vás, vráťte sa späť k uzneseniu, ktoré sme tu prijali, alebo presnejšie predložili a chceme, aby sme ho prijali, aby ste zobrali zodpovednosť za neschopnosť vašej vlády aspoň tu v parlamente a pritlačili ústavných činiteľov, aby začali konať a nepredlžovali túto agóniu.
Ďuriš Nicholsonová, Lucia, podpredsedníčka NR SR (2019-05-21):
Teraz dávam slovo pánovi poslancovi z kontrolného výboru na kontrolu činnosti Národného bezpečnostného úradu, pánovi poslancovi... (Reakcia z pléna: „Hambálkovi.“) Prepáčte, Hambálkovi. Obidvaja sme zostali zaskočení. (Povedané s pobavením.) Nech sa páči, predneste, prosím, spravodajskú informáciu a chceme sa vám veľmi pekne poďakovať.
Marcinčin, Radovan, poslanec NR SR (2021-07-02):
Ďalej hlasujeme o pozmeňujúcom návrhu, ktorý predložil poslanec Beluský.
Hrnčiar, Andrej, podpredseda NR SR (2018-06-18):
Tri faktické poznámky. Mazurek.
Laššáková, Jana, podpredsedníčka NR SR (2014-06-25):
Pán poslanec, poprosím vás naozaj.
Zelník, Štefan, poslanec NR SR (2018-05-17):
Ďakujem pekne za slovo, vážený pán predsedajúci. Vážené panie poslankyne, vážení páni poslanci, dovoľte, aby som vás pozval na odborný workshop na výbor pre verejnú správu a regionálny rozvoj, č.147a, Význam očkovania proti ľudskému papilloma vírusu. Ročne na Slovensku je diagnostikovaných 600 nových karcinómov krčka rakoviny maternice a práve očkovanie proti ľudskému papilloma vírusu zabraňuje vznik rakoviny. Budem rád, keď prídete a oboznámite sa s našimi odborníkmi, príde pán profesor Dluholudský, pani profesorka Krištúfková, pán doktor Kotek, aby vám vysvetlili, ako to je dôležité a ako sa to robí. Ďakujem veľmi pekne.
A. Belousovová, podpredsedníčka NR SR: (2010-03-04):
Otváram možnosť podanie ústnych prihlášok do rozpravy. Ústne sa do rozpravy prihlásil pán poslanec Lipšic. Uzatváram možnosť podania ústnych prihlášok do rozpravy. Pán poslanec Lipšic, máte slovo.
Remišová, Veronika, poslankyňa NR SR (2017-04-07):
Ďakujem pekne. Na útlocitného pána Číža sa asi neoplatí reagovať, ale chcela by som poďakovať aj kolegyni Blahovej a Nicholsonovej, ktoré sa práve a aj v tomto prípade angažovali, v tomto prípade detského domova PETO, a je to o to také smutnejšie a závažnejšie, že tie deti nemajú nikoho, bábätká, kto by sa ich zastal a kto by za nich zabojoval. Ďakujem.
Cigániková, Jana, poslankyňa NR SR (2018-10-24):
Ďakujem. Igor Matovič, ja by som ťa chcela veľmi pekne poprosiť, aby si nás do tohoto divadla neťahal, aby si nás s takýmito vecami nespájal, a najmä keď viete, že to tak nie je. Alino Baránik Veronike Remišovej povedal, že i o tomto nebudeme, že nebudeme hlasovať s nimi, nemáš dôvod vôbec spájať našu stranu s takýmto hlasovaním a tiež sa musí výrazne ohradiť, nepáči sa mi to. Nevyzerá to ani dobre, lebo si myslím, že spolupracujeme celkom dobre, tak začnime tým, že najprv si to vybavme medzi sebou, ak to nezvládnete, tak vybavte si vy s kolegyňou Remišovou, ale prosím ťa, nešpiň naše meno takto, ďakujem pekne.
Baránik, Alojz, poslanec NR SR (2022-06-21):
Ďakujem pekne. Pán predsedajúci, vážená pani ministerka, kolegyne, kolegovia, dovoľte, aby som podľa § 73 ods. 1 rokovacieho poriadku vystúpil v prvom čítaní ako spravodajca určený ústavnoprávnym výborom k uvedenému vládnemu návrhu zákona. Vládny návrh zákona spĺňa z formálnoprávnej stránky náležitosti uvedené v rokovacom poriadku a v legislatívnych pravidlách tvorby zákonov. Predseda Národnej rady vo svojom rozhodnutí navrhol, aby vládny návrh zákona prerokovali ústavnoprávny výbor, výbor pre obranu a bezpečnosť a výbor pre ľudské práva a národnostné menšiny. Za gestorský výbor navrhol ústavnoprávny výbor s tým, aby výbory prerokovali vládny návrh zákona v druhom čítaní do 9. septembra 2022 a v gestorskom výbore do 12. septembra 2022. Zo znenia vládneho návrhu zákona je zrejmý účel navrhovanej úpravy. Ako spravodajca určený navrhnutým gestorským výborom odporúčam, aby sa Národná rada po všeobecnej rozprave uzniesla na tom, že vládny návrh zákona prerokuje v druhom čítaní. Odporúčam zároveň vládny návrh zákona prideliť výborom vrátane určenia gestorského výboru a lehoty na prerokovanie vládneho návrhu zákona vo výbore aj v zmysle uvedeného rozhodnutia predsedu Národnej rady. Pán predsedajúci, prosím, otvorte rozpravu.
Laššáková, Jana, podpredsedníčka NR SR (2015-06-17):
Pán poslanec Blanár.
Glváč, Martin, podpredseda NR SR (2017-04-07):
Pani podpredsedníčka, prepáčte, musím vás, pardon, pani podpredsedníčka, hoci nás to veľmi zaujíma, veľmi, rozoberať účinky liekov, keďže ste sa zaviazali, veľmi ste chceli vystúpiť pred pánom premiérom, o devätnástej ste sa zaviazali viesť schôdzu, ja vás poprosím...
Osuský, Peter, poslanec NR SR (2013-10-17):
Ďakujem pekne, pani predsedajúca. Ja by som chcel, pán minister, len na základe istých 20-ročných skúseností s produkciou známok, na ktorú som sa odvolával predtým, vysloviť drobnú obavu, že samozrejme na vybavenie vysoko kvalitnej a na bezpečnostné prvky náročnej tlače by bolo veľmi cenné zohľadniť, aká je potreba „bežania“ rotačiek. Ono sa to možno nezdá, známok sa kedysi lepilo viac ako dnes, ale už pred 15-mi rokmi bola celoslovenská potreba poštových známok vytlačiteľná za 3,5 až 4 pracovné dni pražskej tlačiarne. A teda ak sa kúpi náročná technika, tak odrazu stojíme pred otázkou, čo robí zvyšných 240 alebo 220 pracovných dní v tej tlačiarni? A to je pri kalkulácii kvalitných mašín ozaj potom otázka. Že mincovňa razila veľmi úspešne mince pre Mauretániu a pre iné krajiny a samozrejme aj akciová spoločnosť Pražská tiskárna cenín je veľmi vďačná za akúkoľvek zákazku, lebo, ak sa nezmenili tie údaje, poštové známky potrebné Českej republike na jeden rok pre poštu ako inštitúciu, je schopná Pražská tiskárna cenín vytlačiť za menej ako 14 dní. A sú ešte mnohé dni v tom roku, keď by tie rotačky niečo potrebovali tlačiť, ak sú drahé, ak sa majú splácať a akýmsi spôsobom vyplatiť. To znamená, že toto je niekedy pri takejto náročnej investícii tiež na zváženie.
Laššáková, Jana, podpredsedníčka NR SR (2014-09-12):
Otváram rozpravu v rámci tretieho čítania. Pýtam sa, či sa hlási do rozpravy niekto z poslancov. Nie je tomu tak. Vyhlasujem rozpravu za skončenú. Pán poslanec, uveďte záverečné hlasovanie.
A. Belousovová, podpredsedníčka NR SR: (2008-04-08):
A slovo má pán poslanec Jarjabek.
Kuffa, Štefan, poslanec NR SR (2022-11-08):
Pán Benčík, pán kolega, viete, tu nikto nespochybňuje, že pán Boh má všetkých ľudí rád, a myslím si, že vám to ani nemusím ako zvlášť ako vysvetľovať. A keď ste to tak pochopili, tak potom ste možno, alebo prekrúcate tie veci, tak ako sme to v podstate aj v úvode rozprávali, že akonáhle sa tuná uvedie proste nejaký protichodný názor, jak je s tou gender ideológiou alebo LGBTI, okamžite, hej, hneď ste stratili zdravý rozum a podobné ako prívlastky sa dávajú ako týmto ľuďom. Cez to všetko pánovi biskupovi Oroschovi chcem poďakovať za jeho odvážny pastiersky prístup vo svojej diecéze. Jeho kňazi, to sú jeho synovia v arcidiecéze a keď on sa rozhodne cez obežník ich usmerniť týmto spôsobom, je to jeho slobodné rozhodnutie a tuná taká hystéria, pán Benčík, ktorá sa tuná spustila v Slovenskej republike, viete čo, ja vám to poviem takto, to ani za komunizmu taká šikana biskupa nebola. Ani za komunizmu taká mediálna šikana, toto, čo tuná sa predvádzalo na Slovensku, no to bola ostuda, to bola hanba a bolo to zároveň aj bolestivé, že sa čosi také vôbec deje u nás na Slovensku. Nemyslel som si, pán Benčík, áno, aj ja mám nejaké tie roky, že raz sa ešte čohosi takého dožijem. My, pán Benčík, musíme bojovať dnes normálne znova za slobody a základné práva, aj keď plné reči toho tuná máme aj v parlamente, aj v mediálnom priestore, aj, by som povedal, politici a predstavitelia verejného života, čo všetko hlásajú. Ale konajú celkom inak. Tu sa zavádza krok po kroku novodobý druh totality. To je úplne čosi strašné. Čo má čo polícia komentovať arcibiskupa Oroscha, že jaký on obežník napísal alebo nenapísal? Však to neadresoval polícii v Slovenskej republike. Či snáď si myslíte, že to adresoval policajtom? Hlavná vec, že oni dajú si LGBTI, túto stužku, a oni môžu si takto robiť propagandu. Arcibiskup sa... (Prerušenie vystúpenia časomerom.)
B. Bugár, podpredseda NR SR: (2002-07-04):
A. Hoffmann, poslanec: Pán kolega Maxon, nepočúvali ste ma pozorne. Nehovoril som o vystavení účtu. Hovoril som, že všetci budeme skladať účet. V tom je zásadný rozdiel. Ďakujem.
Bugár, Béla, podpredseda NR SR (2016-09-21):
Na vystúpenie pána poslanca s faktickou poznámkou jediný pán poslanec Rajtár. Máte slovo.
Gažovičová, Tina, poslankyňa NR SR (2024-01-24):
Ďakujem kolegovi Janckulíkovi. Ja budem reagovať na veľmi konkrétnu časť vášho vystúpenia, a to je tá, čo, ktorá sa týka korupcie. Vy ste povedali, že korupcia je, sa zvykne označovať za rakovinu spoločnosti. A ja v tomto veľmi, veľmi súhlasím, lebo korupcia je niečo, čo závažne podkopáva dôveru spoločnosti v inštitúcie a dôveru v spravodlivosť ako takú. A ja by som chcela poukázať na to, že my tu máme na Slovensku vážny, vážny problém s korupciou a vnímajú to aj občania, občianky našej krajiny. A keď teda celá táto novela je označovaná ako nejaká snaha približovať sa západným štandardom, tak by som chcela pripomenúť, že vzhľadom na dáta, ktoré sa zbierajú v celej Európskej únii, myslím, že od Transparency International, tak kým v celej Európskej únii je priemer toho, koľko ľudí označuje korupciu za problém 70 %, tak na Slovensku je to až 82 %. 82 % občanov a občaniek Slovenska považuje korupciu za výraz... významne rozšírenú v našej krajine. Čiže myslím si, že kiežby sme sa zhodli na tom, že korupcia naozaj je problém v tejto krajine, a ak sa na tom zhodneme, tak primárne by sme mali riešiť to, aby jej bolo menej, a nie to, aby bola beztrestná. Takže ďakujem vám ešte raz za vaše vystúpenie a ďakujem aj kolegom a kolegyniam.
Pellegrini, Peter, predseda NR SR (2015-09-29):
Pán poslanec, dávajte si pozor na svoj jazyk a na štýl, akým tu vystupujete, dobre? Niekoho obviniť z podvodníctva naozaj si vyprosím, dobre? To nie je faktická poznámka, to je upozornenie na váš jazyk, ktorý tu používate, a na potrebu používať slušné výrazy a neobviňovať ostatných poslancov, že sú podvodníci, dobre? Myslím, že to nie je dôstojné toho, že 25 rokov tu sedíte. Tak by ste sa mohli naozaj správať primerane svojmu veku aj funkcii, ktorú zastávate. (Potlesk.) S reakciou na faktickú poznámku ešte je prihlásený pán poslanec Přidal.
Jurinová, Erika, podpredsedníčka NR SR (2015-06-24):
Pán poslanec s reakciou, nech sa páči.
Bublavý, Dušan, poslanec NR SR (2015-07-03):
Pán kolega Lipšic, ja sa chcem dotknúť tej časti, kde ste hovoril o vzdelaní starostov. Ja si myslím, že vy nemáte pravdu a že pán generálny prokurátor to, čo hovoril, hovorí to, čo sa deje v praxi, že ľudia, ktorí dostanú dôveru a môžu kandidovať a byť zvolení a byť starostom, tak naozaj je potrebné, aby vedeli čítať, aby vedeli písať, aby vedeli zápisnicu, ktorú na zastupiteľstvách schvália, aby ju vedeli prečítať, aby si ju vedeli vysvetliť, aby vedeli komunikovať, aby vedeli prečítať korešpondenciu, eurofondy. A to sú všetko už náročné veci. A ja si myslím, že ten zákon, ktorý bol prijatý v Národnej rade, ktorý ste vy potom napadol na Ústavnom súde, kde ešte stále nie je doriešený, ja si myslím, že ste spravili zle pre občanov, kde hazardujete s verejnými zdrojmi. Ja ten zákon, kde bolo vlastne len stredné vzdelanie nižšie, sekundárne, to je, že dostane nejaké vysvedčenie o tom, že ste ukončili trojročnú školu. Čiže je tam určite to, že budete vedieť čítať, písať. Nie ani výučný list, ani maturitu nebolo treba. A ja si myslím, že keď pri iných funkciách, ktoré sú menej náročné, musí byť nejaký vzdelanostný konsenzus, tak pri priamej voľbe, kde tí ľudia, ťažko povedať, že či len na východe sa to stáva, alebo aj v ktorejkoľvek časti, kde je malá pravdepodobnosť, že by vedeli čítať, písať, tak aspoň ich to bude motivovať. A že tú školu, akú-
-takú si tí kandidáti na starostu urobia.
P. Paška, predseda NR SR: (2008-07-02):
Pani poslankyňa, máte zákon o rokovacom poriadku pred sebou, treba to len čítať. Ďakujem pekne. Budeme pokračovať o 14.00 hodine bodmi, ktoré predloží pán minister zdravotníctva. (Prerušenie rokovania o 12.16 hodine.) (Pokračovanie rokovania o 14.00 hodine.)
P. Paška, predseda NR SR: (2010-04-27):
(Hlasovanie.) 98 prítomných, 77 za, 7 proti, 11 sa zdržalo, 3 nehlasovali. Tento návrh zákona sme schválili. Poprosím pána poslanca Švidroňa, aby uviedol hlasovanie o zákone, ktorým sa zriaďuje Slovenský historický ústav, je to tlač 1526. (Hlasovanie o zákone z 10. marca 2010, ktorým sa zriaďuje Slovenský historický ústav v Ríme, vrátenom prezidentom Slovenskej republiky na opätovné prerokovanie Národnou radou Slovenskej republiky , tlač 1526.)
Tomáš, Erik, poslanec NR SR (2019-01-29):
Vážený pán predseda, v mene troch poslaneckých klubov chceme navrhnúť, aby sa bod č. 33, tlač 1015, preložil na nasledujúcu schôdzu parlamentu. Zdôvodnenie je, že je niekoľko poslancov, ktorí sú práceneschopní, a z dôvodu zdravotných dôvodov sa predpokladá, že práceneschopnosť bude trvať celú schôdzu. Ďakujem pekne.
Fecko, Martin, poslanec NR SR (2014-06-25):
Ďakujem pekne. Pán kolega, ďakujem ti za to uznesenie, ktoré si predniesol, pretože mne sa to tiež vidí, že je to cynické, a myslím si, že my sme tu zástupcovia ľudu, ktorí by mali formálne zastupovať ich, ich problémy riešiť, a myslím si, že je to plne v súlade s presvedčením, ktoré, myslím, že máme obidvaja. Ďakujem pekne.
Hrušovský, Pavol, predseda NR SR (2011-10-21):
Hlasujeme. (Hlasovanie.) 145 prítomných, 144 za návrh, 1 nehlasoval. Návrh sme schválili. Prosím ďalší návrh.
Laurenčík, Milan, podpredseda NR SR (2020-07-14):
Ďalší procedurálny, pán poslanec Valášek.
Pellegrini, Peter, predseda NR SR (2015-11-26):
Prezentujme sa a hlasujme o pozmeňujúcom návrhu, ktorý som predniesol v rozprave ja. (Hlasovanie.) Prítomných 136 poslancov, za hlasovalo 129 poslancov, zdržalo sa 7 poslancov. Tento návrh sme schválili.
Petrák, Ľubomír, poslanec NR SR (2014-09-24):
Ďakujem pekne za slovo. Pán kolega Přidal, považoval by som tento váš návrh zákona za úprimný, ak by ste náhodou nezabudli. dávam to do úvodzoviek, na výsluhový dôchodok eurokomisárov z Európskej únie. Aj tieto peniaze sú z verejných zdrojov. Tieto peniaze ste do návrhu zákona zabudli započítať. Zjavne vám to úplnou náhodou ušlo, keďže sa jedná o predsedu vašej strany. Súhlasím s vami v tom, že ľuďom v tejto krajine sa ťažko žije a ľudia ťažko dokážu pochopiť, že niekto zarába viac, ako zarábajú oni. To je absolútna pravda. Ale pravdou je aj to, čo ste vo svojom vystúpení zabudli povedať, že počas predchádzajúcich dvoch rokov Radičovej vlády práve pre toto ste sa zaoberali predovšetkým vnútornými problémami vo vládnej koalícii, a nie problémami Slovenska a ťažkým životom ľudí na Slovensku. Ak ste spomínali výšku investičných stimulov, ktoré sa rozdali za Ficovej vlády, no ja vám musím pripomenúť, že zabudli ste na jednu automobilku, ktorá sídli v Trnave. A skúste si zistiť aká tam bola výška dotácie na jedno pracovné miesto. A tieto investičné stimuly dávala druhá Dzurindova vláda. A ešte musím pripomenúť, pokiaľ ide o investície počas druhej Dzurindovej vlády, ústupky v pracovnom práve a slúži vám ku cti iba jedna jediná vec, že ste nedali do pracovného práva, teda že ste nepovolili telesné tresty, ktoré niektorí investori požadovali. Ďakujem pekne.
Krajniak, Milan, poslanec NR SR (2020-03-20):
Sľubujem. (Potlesk.)
Kyselica, Lukáš, poslanec NR SR (2022-02-18):
Ďakujem. Ja som stále tvrdil, tvrdím a budem tvrdiť, že k odposluchom sa, k odposluchom treba vždycky pristupovať zdržanlivo. Vždycky ich treba verifikovať. To je z toho pohľadu trestného práva. Ja viem, že to je pre médiá bomba. To isté v politickej, v politickom boji, to je akože super, takisto jak keď vyšla Threema. My nevieme, či sa Kočner chvastal v niektorých veciach, nechvastal, či hovoril pravdu. Takisto jak je poľovnícka chata, takisto jak tuto, proste všetko treba verifikovať. Každý si narozpráva kdekade hocičo a často sa potom hlavne v politickom boji, keď sa dve osoby rozprávajú o tretej, tak sa tá tretia osoba kriminalizuje. To hovorím vo všeobecnosti. Ale keď si zoberieme to uznesenie, ktoré je zverejnené na stránke Generálnej prokuratúry, tak iba v tej poslednej časti sú tí vyšetrovatelia stíhaní vlastne za tú časť do začatia trestného stíhania za účelom diskreditácie. Vždycky ten orgán činný v trestnom konaní a v tomto prípade ten prokurátor hodnotí tie dôkazy, ktoré sú zabezpečené. Pri hodnotení dôkazov je jedným z dôkazov napríklad aj ten výrok pána Ďurku, kde je uvedené, uznesenie o začatí neni... nezrozumiteľné slová ... tam píšeme, čo chceme. To navodzuje stav, že Ďurka povie, že spravíme si hocijaké uznesenie. Ale podstata je, že v uznesení o začatí neni list Ježiškovi, že si tam píšeme, čo chceme. To je reálna veta, ktorá bola vyslovená, takže to má úplne iný vplyv potom na samotné hodnotenie skutku. Ďakujem.
Mierna, Anna, poslankyňa NR SR (2022-12-02):
Hlasovať sa bude dnes o jedenástej hodine. Ďakujem.
Pčolinský, Peter, podpredseda NR SR (2022-12-05):
Všetko? Chce zaujať ešte stanovisko navrhovateľ? Nech sa páči.
Laššáková, Jana, podpredsedníčka NR SR (2014-11-09):
Pán poslanec, vy zákon o rokovacom poriadku porušujete aj teraz, lebo viete, čo to je procedurálny návrh. Takže, takže...
Huba, Mikuláš, poslanec NR SR (2014-05-30):
Ďakujem za slovo. Nestihol som dokončiť svoju predchádzajúcu faktickú poznámku, ale keďže aj kolega Kadúc sa prioritne venoval previerkam, dokončím tú poznámku pointou, ktorú som nestihol. Ide mi o to, aby prvým adresátom previerok neboli radoví sudcovia, ale tí a tie, ktorí sú tam hore a ktorí budú preverovať, teda členovia a členky Súdnej rady, predsedovia súdov a podobne, teda tá generalita. Aby sa nám opäť nestalo to absurdné, že zlodej bude kričať, chyťte zlodeja! Druhý neuralgický bod, ktorého sa dotkol kolega Kadúc, je ten, že zákon manželstvu podľa mňa reálne nijako výrazne nepomôže, ale inak orientovanej menšine v tejto spoločnosti poškodí a ublíži. A to sú dva hlavné dôvody, prečo, podobne ako on, nemôžem podporiť tento návrh ústavnej zmeny, aj keď, samozrejme, za reformu a očistu justície som všetkými desiatimi. Ďakujem.
Jurinová, Erika, podpredsedníčka NR SR (2014-10-17):
Nech sa páči, reakcia na faktické poznámky, pán poslanec Puci.
Kresák, Peter, poslanec NR SR (2018-10-24):
Ďakujem veľmi pekne. Musím sa ospravedlniť za toto meškanie. Ja som tu za dvermi riešil nejaké právne veci. Úplne mi ušlo, že už sme pri tomto návrhu. Takže dovoľte mi, vážené kolegyne, kolegyne, kolegovia, aby som vystúpil ako určený spravodajca k predloženému návrhu, návrhu zákona. Chcem vás informovať, že tento návrh zákona bol prerokovaný vo výboroch Národnej rady Slovenskej republiky. Národná rada svojím uznesením č. 1335 z 12. septembra roku 2018 pridelila tento vládny návrh zákona, ktorým sa teda mení a dopĺňa zákon č. 550/2003 Z. z. o probačných a mediačných úradníkoch a o zmene niektorých ďalších zákonov v znení neskorších predpisov a ktorým sa ešte aj menia a dopĺňajú niektoré ďalšie zákony, čo je teda tlač 1063, na prerokovanie jednak ústavnoprávnemu výboru, ktorý je určený zároveň aj ako gestorský výbor, a určila lehotu na jeho prerokovanie v druhom čítaní. Tiež vás musím informovať, že poslanci, ktorí nie sú členmi tohto výboru, ktorému bol návrh pridelený, neoznámili v určenej lehote gestorskému výboru žiadne stanovisko k predmetnému návrhu zákona. Ústavnoprávny návrh, ústavnoprávny výbor tento vládny návrh prerokoval a odporúčal ho Národnej rade schváliť. Z uznesenia ústavného výboru vyplýva celkovo 8 pozmeňujúcich a doplňujúcich návrhov. Gestorský výbor odporúča hlasovať o všetkých návrhoch spoločne s odporúčaním tieto návrhy schváliť. Gestorský výbor zároveň odporúča Národnej rade schváliť tento vládny návrh zákona aj ako celok. Správa ústavnoprávneho výboru o prerokovaní vládneho návrhu zákona (tlač 1063a) bola schválená ústavnoprávnym výborom č. 460 zo dňa 16. októbra 2018. Týmto svojím uznesením ma zároveň ústavnoprávny výbor ako spravodajcu poveril, aby som na schôdzi Národnej rady informoval o výsledku rokovania a aby som predkladal návrhy v zmysle príslušných ustanovení zákona o rokovacom poriadku. Toľko z mojej strany. Pani predsedajúca, otvorte, prosím, rozpravu. Ďakujem.
Bugár, Béla, podpredseda NR SR (2018-09-18):
Prezentujme sa a hlasujme. (Hlasovanie.) Prítomných 140, za 31, proti 65, zdržalo sa 43 poslancov, 1 nehlasoval. Návrh nebol schválený. Prosím teraz pána poslanca Hegera, aby uviedol v prvom čítaní hlasovanie o návrhu poslancov Zemanovej, Galeka, Kiššovej na vydanie zákona, ktorým sa mení a dopĺňa zákon č. 51/1988 o banskej činnosti (tlač 1082). (Hlasovanie o návrhu poslancov Národnej rady Slovenskej republiky Anny Zemanovej, Karola Galeka a Jany Kiššovej na vydanie zákona, ktorým sa mení a dopĺňa zákon Slovenskej národnej rady č. 51/1988 Zb. o banskej činnosti, výbušninách a o štátnej banskej správe v znení neskorších predpisov , tlač 1082.)
Jurinová, Erika, podpredsedníčka NR SR (2014-10-17):
Ďakujem, pán minister. Dávam slovo spoločnej spravodajkyni z ústavnoprávneho výboru poslankyni Viere Kučerovej, aby informovala Národnú radu o výsledku rokovania výborov o tomto návrhu zákona a aby odôvodnila návrh a stanovisko gestorského výboru.
Jurinová, Erika, podpredsedníčka NR SR (2013-09-06):
Ďakujem pekne, pán poslanec. Ďalší prihlásený do rozpravy je Viskupič Jozef, ktorý sa v sále nenachádza, nasleduje Alojz Hlina, ktorý sa tak isto v sále nenachádza, takže ďalej poprosím pána poslanca Hraška do rozpravy. Pán poslanec, stihnete to do 14.00 hodiny? (Reakcia poslanca Hraška.)
Vančo, Branislav, poslanec NR SR (2024-01-23):
Ďakujem, pán predsedajúci. Ďakujem ti, Oskar, za veľmi briskné vystúpenie. Absolútne súhlasím s tým, že obhajcovia, ktorí sú navyše sami obvinení, aby písali návrh zákona, ktorý je naozaj komplexnou zmenou a ktorý navyše má byť schválený v legislatívno... v skrátenom legislatívnom konaní napriek tomu, že na to nie sú žiadne dôvody. A nič nenahradí medzirezortné pripomienkové konanie, ktoré obsahuje rozporové konania a ktorému ešte predchádza aj aspoň nejaký konsenzus rôznych odborníkov nielen z oblasti práva, či už akadémie, prokuratúry, polície, súdov, ale aj psychológov, sociológov a tak ďalej. Toto všetko vláda preskočila a dala napísať návrh zákona obhajcom. Čiže nie, nepočúvala všetkých týchto odborníkov, ktorých som vymenoval, ani nemala o to snahu, pretože je treba pomôcť niektorým ľuďom a kvôli tomu vláda chce obetovať túto krajinu, bezpečnosť ľudí, ktorí, ktorí na Slovensku žijú, a robí tak v rozpore s ústavou, so zákonom o rokovacom poriadku, aj s nálezmi Ústavného súdu, ktorý jasne vo svojich nálezoch hovorí o tom, že ten proces pre skráte... pre legislatívne konanie musí byť dodržaný, musí byť zákonný, inak je v rozpore s ústavou, a musí ísť o mimoriadnu okolnosť, čo v tomto prípade absolútne neplatí. Ďakujem.
Pčolinský, Peter, doterajší podpredseda NR SR (2023-10-25):
Pán poslanec Boris Susko.
Kollár, Boris, predseda NR SR (2022-12-02):
Prosím, prezentujme sa a hlasujeme. (Hlasovanie) Prítomných 130 poslancov, za 71, proti 28, zdržalo sa 31. Uvedený návrh sme schválili.
Paška, Pavol, predseda NR SR (2012-08-02):
Poprosím, pani spravodajkyňa, hlasovali sme o odvolaní členov rady navrhnutých vládou.
Schlosár, Rastislav, poslanec NR SR (2018-05-28):
Ďakujem za slovo. Kolegyňa Grausová tu citovala celú Hippokratovu prísahu v celom jej znení. Ten, kto ju dobre počúval, tak zazneli tam tie slová, že explicitne zakazuje lekárom vykonávať interrupcie a nielen interrupcie, ale aj už eutanáziu, ktorá je teraz popri interrupciách rozšírená v tých západných, tzv. demokratických štátoch. No a práve na tomto možno najlepšie demonštrovať tú dvojitú falošnú morálku všetkých tých tzv. liberálov, humanistov a ochrancov ľudských práv, ktorí na jednej strane vlastne sami čerpajú z toho antického odkazu humanizmu a Hippokrata majú za taký prototyp humanistu, no a na strane druhej obhajujú legislatívu, ktorá umožňuje bezbrehé vraždenie nenarodených detí. Ale v skutočnosti práve títo liberáli, ktorí majú teda plné ústa všetkých tých ľudských práv a slobôd, tak sú reálne v skutočnosti horší ako fašisti, lebo ešte ani tí nezabíjali vlastné nenarodené deti len a na základe toho, že nejaká žena príde a podpíše nejaké formálne tlačivo a na základe toho jej teda vykonajú potrat. Ešte aj oni mali väčšiu úctu k životu, keď už nie cudzích, tak aspoň k životu svojho vlastného národa. Ďakujem.
Kleinert, Dana, poslankyňa NR SR (2024-04-17):
Ďakujem pekne. Keď sa tu spomenulo teda lex Vajanského, ako teda sa to dá nazvať aj tento návrh, myslím si teda, že je dôležité povedať, že na základe teda jednej konkrétnej veci, ktorá sa nie každému môže páčiť, tak ako meniť zákon tak, že to obmedzí všetkých takmer tritisíc obcí v štáte, mi príde naozaj nie úplne šťastné riešenie, hlavne nie u tak pragmatického a podľa mňa konštruktívneho človeka, ako je pán minister. Ale teda môžeme si čokoľvek myslieť o ulici Vajanského, o tej cyklotrase, no však veď aj krajšia mohla byť, aj viacej kvetov tam mohlo byť, ale mňa teda mrzí ten naratív, že my ako Progresívne Slovensko si myslíme, že motoristi sú nepriatelia, lebo nie je to tak. Ja sama som aj motoristka, ale som aj cyklistka, zároveň rada chodím pešo, ale teda dôležité je povedať, že na Vajanského nezmizol automobilový pruh, my sme ho nezrušili, automobilový pruh, my sme iba pridali, my ako mesto myslím, pruh pre cyklistov. To znamená, stále tade môže chodiť auto, stále tade chodí električka a zároveň tade môžu bezpečne chodiť cyklisti. A to je dôležité, že sa, že sa rozširujú možnosti pre iné formy dopravy. A keď sme už pri dátach, ja mám teda akože okno presne nad Vajanského, takže ja to denne vidím a denne tade chodím a akože aj naozaj aj v zime tade chodili cyklisti a aj malé deti napríklad do školy. A čísla sú jasné, lebo už máme aj ako na základe sčítačov čísla, v studenom marci to bolo okolo tisíc cyklistov denne a teraz už sa to šplhá na vyše dvetisíc denne. A bude to viacej, ako povedal aj pán Štefunko, to proste o pár rokov bude cyklotrasa, ktorá bude hojne využívaná. Čiže ja by som len bola veľmi rada, aby sme kvôli niečomu, čo si v súčasnosti môžeme myslieť, nepoznajúc trendy vo svete, že je lepšie mať tisíc cyklistov ako tisíc áut namiesto tých cyklistov, tak že ten proste, že tým pádom akože urobíme takúto, takýto, takúto, no proste návrh zákona, ktorý nikto nepotrebuje.
Pčolinský, Peter, doterajší podpredseda NR SR (2023-10-25):
Pán poslanec Richard Takáč.
P. Farkas, poslanec: (2003-06-26):
a) konštatujeme príjmy štátneho rozpočtu, výdavky štátneho rozpočtu za I. štvrťrok a schodok štátneho rozpočtu a b) berieme na vedomie správu o plnení štátneho rozpočtu za I. štvrťrok 2003. Nech sa páči, pán predseda, dajte o tomto návrhu uznesenia Národnej rady hlasovať. Tento návrh je súčasťou spoločnej správy 274a.
Figeľ, Ján, podpredseda NR SR (2015-12-04):
S reakciou na faktické Alojz Hlina, nech sa páči.
V. Palko, minister vnútra SR: (2005-05-19):
Vážené panie poslankyne a páni poslanci, vzhľadom na uvedené si vás dovoľujem požiadať o schválenie návrhu zákona po zohľadnení mojich pripomienok k pozmeňujúcim návrhom. Ďakujem vám za pozornosť.
Figeľ, Ján, podpredseda NR SR (2013-09-18):
Ďakujem pekne. Ja chcem pánovi poslancovi Sólymosovi aj poďakovať, aj oceniť to, že vlastne spája tému rozpočtovej zodpovednosti aj s takou praktickou, možno aj materiálnou a zároveň ekonomickou kategóriou, ako je plyn a všetky súvislosti, ktoré sprevádzajú prípad SPP, ako podľa nás slovenský plynárenský podvod. Lebo rozpočtová zodpovednosť je aj o plyne, o obnoviteľných zdrojov energií, o nastavení sociálnej politiky, verejnej správy, atď. A ak nebudeme hľadať spôsob ako znižovať, najprv zastaviť a potom zároveň následne znižovať zadlženosť, tak my vlastne žiaden problém neriešime v skutočnosti alebo v plnosti, ale produkujeme problémy ako štát, ako politická sféra. A preto politická zodpovednosť za tieto témy sa jednoducho a v plnom rozsahu spája s tými, ktorí majú moc, a to je predseda vlády. A chcem len zopakovať to, čo som povedal aj dnes, že mať moc a mať pravdu je veľmi dôležité, ale v obidvoch súvislostiach, lebo dnes je to skôr o moci, než o pravde. Ak pravda nebude tým kritériom, ktoré nás sprevádza pri rozhodnutiach, tak to nebude viesť k spravodlivosti a ani k perspektíve. Ja by som chcel aj pána kolegu a prípadne ďalších pozvať k spolupráci a k debatám na tom, ako riešiť sociálnu súčasť našej energetickej situácie, teda napríklad vo forme fondu energetickej chudoby. Nie tak, že vláda garantuje a v skutočnosti len pre istotných a vyvolených, ale pomáha tým, ktorí sú závislí a najchudobnejší. Ďakujem.
M. Číž, podpredseda NR SR: (2007-09-19):
Pripomínam, prirodzene, že na schválenie tohto uznesenia potrebujeme v zmysle čl. 84 ods. 3 Ústavy Slovenskej republiky nadpolovičnú väčšinu všetkých poslancov. (Hlasovanie.) Prítomných je 135 poslancov, za návrh 135 poslancov. Konštatujem, že sme navrhované uznesenie schválili. Prosím ešte pána poslanca Pelegriniho, aby zostal a aby uviedol návrh uznesenia k návrhu na vyslovenie súhlasu Národnej rady Slovenskej republiky s pristúpením Slovenskej republiky k Dohode o Medzinárodnom energetickom programe (tlač 348). Pán poslanec, nech sa páči, máte slovo.
Plaváková, Lucia, poslankyňa NR SR (2024-01-09):
Ďakujem veľmi pekne za slovo. Pán minister, som rada, že ste pripomenuli princípy ukladania trestov, a teda primeranosť trestov aj individualizácia trestu, len teda by ma zaujímalo, prečo to v tejto novely riešite len v súvislosti s niektorými trestnými činmi, lebo to mi nedáva zmysel, ide o princípy, ktoré sa všeobecne uplatňujú. Ďalej by som teda chcela povedať, že oceňujem váš nejaký objavený zápal pre ochranu ľudských práv a rada by som v tejto súvislosti pripomenula aj prípady, ktoré sa týkajú porušovania ľudských práv na Slovensku. Odvolávali ste sa napríklad na prípad proti Rumunsku, ale máme tu rozhodnutia od Európskeho súdu pre ľudské práva, ktorý v šiestich prípadoch konštatoval, že absencia právnej úpravy pre páry rovnakého pohlavia je porušením základných práv a slobôd. A mňa teda zaujíma, ja sa vás pýtam, kedy, kedy konkrétne toto porušenie chystáte odstrániť, pretože v legislatívnom pláne úloh na celé štyri roky som to nenašla. Zároveň by som pripomenula tiež rozhodnutie Súdneho dvora Európskej únie C-490/20, ktorý konštatoval, že je porušením práv dieťaťa, keď nie je zabezpečené, zabezpečený právny vzťah k obidvom jeho rodičom v prípade, ak ide o pár rovnakého pohlavia. A ja sa vás opätovne pýtam, kedy, kedy toto porušenie chcete odstrániť. Pretože ani toto som nenašla v pláne na celé štyri roky. Ďakujem. (Potlesk.)
Kovačócy, Marián, poslanec NR SR (2014-09-11):
Ďakujem. Pani predsedajúca, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výborom: Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre obranu a bezpečnosť. Ďalej, aby za gestorský výbor určila hlasovaním Výbor Národnej rady pre obranu a bezpečnosť, aby predmetný návrh zákona výbory prerokovali do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní.
Duchoň, Daniel, poslanec NR SR (2015-06-30):
Ďakujem pekne, vážený pán predseda. Rád by som uviedol do zápisu, že keď som uvádzal tlač 1617, informáciu o výročných správach politických strán a hnutí, nefungovalo hlasovacie zariadenie pri rečníckom pulte a bol som za. Ďakujem.
P. Paška, predseda NR SR: (2008-10-22):
(Hlasovanie.) 135 prítomných, 99 za, 1 proti, 34 sa zdržalo, 1 nehlasoval. Návrh sme schválili. Pani poslankyňa Rošková uvedie hlasovanie v prvom čítaní o vládnom návrhu zákona o príspevku na starostlivosť o dieťa a o zmene a doplnení niektorých zákonov . Je to tlač 789.
J. Jasovský, poslanec: (2002-06-20):
Prišiel som to zlepšiť. No prišiel som to zlepšiť, neviem, čo je na tom také zlé. (Reakcie z pléna a smiech v sále.)
Sulík, Richard, predseda NR SR (2011-06-29):
Prosím, hlasujte teraz o procedurálnom návrhu pána poslanca Ondruša nepokračovať v rokovaní o návrhu. (Hlasovanie.) Z prítomných 147 poslancov hlasovalo 69 za, 77 proti, 1 sa zdržal. Tento návrh sme neschválili.
Matejička, Vladimír, poslanec NR SR (2015-09-30):
Ďakujem za slovo, pán predseda. Vo všeobecnej rozprave vystúpilo sedem poslancov. Pán poslanec Lipšic podal procedurálny návrh nepokračovať v rokovaní o tomto návrhu zákona. Budeme teda najprv hlasovať o návrhu nepokračovať v rokovaní o tomto návrhu zákona. Dajte, prosím, hlasovať.
Nemky, Martin, poslanec NR SR (2017-02-02):
Ďakujem pekne za slovo, pán predsedajúci. Ja len v krátkosti. Neni moc k čomu reagovať, pán poslanec, len možno v krátkosti k tomu druhému kolu. Celkovo sa druhé kolo konalo 24-krát a len 5-krát bol zvolený kandidát, ktorý v prvom kole získal menší počet hlasov. Tak môžeme sa baviť o tom teda, že či je to významné, nevýznamné a tak ďalej. Ďakujem.
Kollár, Boris, predseda NR SR (2020-07-07):
Ďakujem. Otváram všeobecnú rozpravu. Do rozpravy som nedostal žiadnu písomnú prihlášku. Pýtam sa, či sa chce niekto prihlásiť do, do rozpravy ústne. Ak nie, vyhlasujem všeobecnú rozpravu za skončenú. Chce k rozprave zaujať stanovisko navrhovateľ? Nie, ďakujem. Chce sa vyjadriť k rozprave spravodajkyňa? Nie, ďakujem. Prerušujem rokovanie o tomto bode programu. Pristúpime k druhému čítaniu o návrhu na vyslovenie súhlasu Národnej rady Slovenskej republiky s Dohodou o ukončení bilaterálnych investičných zmlúv medzi členskými štátmi Európskej únie . Návrh vlády má parlamentnú tlač č. 146 a spoločná správa výborov má tlač č. 146a. Návrh vlády odôvodní podpredseda vlády a minister financií Slovenskej republiky Eduard Heger, prosím ho, aby sa ujal slova. Nech sa páči.
Laššáková, Jana, podpredsedníčka NR SR (2012-10-23):
Chcete reagovať, pán poslanec Mihál? Nie. Dávam slovo pánovi poslancovi Mikloškovi, ktorý je prihlásený písomne do rozpravy a je posledným písomne prihláseným. Nech sa páči, pán poslanec. Pán poslanec Sulík, procedurálny?
Kollár, Jozef, poslanec NR SR (2014-12-02):
Ďakujem pekne za slovo. Ja chcem zareagovať na poznámku pána ministra, keď hovoril o tom, že fiškálny rok 2010, že ten deficit, teraz Ivan Mikloš hovoril o tom, že štrukturálny 7 %, hotovostný niekde 8 %, 7,9 %, cez 8 %, že bol preto tak vysoký, lebo nová vláda Ivety Radičovej vlastne príjmy popresúvala z toho roku na nasledujúci rok a náklady zase naopak toho nasledujúceho roka popresúvala do toho roku 2010. No len tu treba pripomenúť pre objektivitu, ale veď, pán minister, rok 2009. Aký bol deficit v roku 2009? Rovnako na hotovostnej báze približne 8 %. A ten rok 2009 upratoval kto, kto dával finty do toho roku 2009, veď vtedy to bolo ďaleko, ďaleko ešte pred parlamentnými voľbami, ktoré boli potom v júni 2010. A ešte jedna poznámka, ak dovolíte, s tým názvom autopilot a vaším názorom, že autopilot je určený len do dobrých časov, aby nebola ruka hore, keď sa ekonomike darí, aby sa nepomíňali tie zvýšené príjmy, ktoré vyplývajú priamo z ekonomických fundamentov. No nemôžem s vami súhlasiť, lebo práve si myslím, že autopilot je dobrý ako do dobrých ekonomických časov, tak aj do zlých ekonomických časov. Keby Slovenská republika mala autopiloty fiškálne, teda výdavkové autopiloty, výdavkové stropy, tak by sa nikdy nemohlo stať, ak ma pamäť neklame, od vzniku Slovenskej republiky sa tak stalo jeden jedinýkrát na jeseň v roku 2009. Vtedajší minister financií Jano Počiatek tu stál pri tom rečníckom pulte – ja som nebol ešte vtedy v politike – a prišiel s takou raritou, že novela zákona o štátnom rozpočte, to sme boli nejaké necelé dva mesiace pred koncom fiškálneho roka a výsledok tej novely bol, viete aký, boli ste vtedy štátnym tajomníkom. Príjmy, konštatovala novela, budú nižšie o 2 mld. eur, deficit bude vyšší o 2 mld. eur a s výdavkami sa nestane nič. A ten deficit išiel z 3 na 5 mld. eur.
Blanár, Juraj, poslanec NR SR (2013-03-19):
Pán poslanec, odpoviem vám, pán poslanec Fronc, najskôr. Keby ste počúvali dobre, povedal som, že normatívne financovanie na žiaka tak, ako je dnes. To znamená, že normatívne financovanie tu bude, ale nebude hlavným kritériom žiak. To je dôležité, ktoré, čo treba podotknúť. A vrátim sa k tomu, čo povedala pani poslankyňa Žitňanská. Viete, ja mám úctu k ženám a zachovám si ju aj teraz, pretože zachoval by som si trošku pokory pri vyjadreniach, že sa nevenujem školstvu a že asi tomu nerozumiem, medzi riadkami. Pani poslankyňa, povedal som, že normatívne financovanie na žiaka je prekonané, čiže nie je pravda, čo ste povedali, že vo Fínsku to používajú. Áno, ale majú viacej kritérií. Nielen na žiaka, ale sú tam aj iné. Ale vyjadrenie, že neviem, čo je školstvo, je podľa mňa dosť silné. Viete, čo nedokázala Dzurindova vláda, v ktorej bolo aj KDH, ktorého ste boli vy súčasťou, nedokázala zredukovať počet škôl, čo my sme dokázali. Zo 122 škôl v našom kraji Žilinskom, teraz hovorím, je dnes 65, a boli sme nútení to urobiť. Kde ste boli vy? Vás som tam nikde nevidel. Pán Hraško, pán poslanec. Viete, nie je to oprava. Je to explicitné vyjadrenie v zákone, to, čo tu bolo už aj predtým, pretože napr. aj KDH, ktoré dnes hovorí, že to nie je dobré, nebolo ochotné zastaviť, aby z osobných nákladov sa presúvali peniaze do prevádzkových nákladov, a mohli to urobiť. Čiže toto nie je záležitosť, čo sa týka nás. My len zlý systém financovania sa snažíme vylepšovať dovtedy, kým príde nové financovanie do platnosti, čo nebude jednoduché. To si povedzme úplne otvorene, že to nebude jednoduché. No a pán poslanec Demian, myslím si, že práve pre obce a mestá to rovnako môže, a predovšetkým pre väčších zriaďovateľov, veľmi pomôcť vyrovnať tie rozdiely. Takže ďakujem za podporu a aj za faktické poznámky. Ďakujem.
Viskupič, Jozef, poslanec NR SR (2016-05-18):
Ja mám po tomto vystúpení teraz trocha problém reagovať na predrečníka, ale pokúsim sa, pretože definície „kultúra sebaobmedzenia“ alebo esenciálne pochopenie fungovania parlamentnej demokracie sú podľa mňa trošička termíny, ktoré si niekto samodefinuje a má pocit, že rozpráva múdro a k veci, a nie je to pravda. Ja si myslím, že zaznelo aj v tvojom vystúpení dostatočné množstvo argumentov na to, že sú celospoločenské témy, ktoré v rámci napĺňania mandátu poslanca treba v legislatívnej podobe a v paragrafovom znení predložiť do parlamentu. Mňa byť v opozícii zaujíma mandát poslanca v opozícii a jednou z jej realizačných sfér je predklad legislatívu, na ktorú vláda zabudla. Preto si myslím, že veľmi dobre si pomenoval proces, akým si chcel zabezpečiť to, že tvoj návrh môže prejsť. Neviem si predstaviť žiadny iný a neviem si predstaviť, prečo by si sa mal sebaobmedzovať v rámci kultúry sebaobmedzenia v tom, že ako jeden zo 150 ľudí si obdarený ústavodarnou a zákonodarnou právomocou. To, že vláda si ústavodarnú a zákonodarnú právomoc pre účely tejto schôdze nenaplnila, že vôbec, a nie je pravda, že legislatíva nie je pripravená, znamená, že nie sú dohodnutí. Realizácia ich programového vyhlásenia vlády je tak slabá, že nevyužili štvrtú schôdzu parlamentu na to, aby predložili jeden jediný legislatívny zámer. Ďakujem.